Dancing Lasha Tumbai
„Dancing Lasha Tumbai“ (liet. Šokiai Laša Tumbai, ukr. Данцінґ Лаша Тумбай) – ukrainiečių atlikėjo Verkos Serdiučkos (tikrasis vardas – Andrijus Danilko) daina, pasirinkta atstovauti Ukrainai 2007 m. Eurovizijos dainų konkurse, kuris vyko Helsinkyje, Suomijoje. Originalus dainos pavadinimas – Danzing, tačiau pavadinimas buvo pakeistas dėl dainos žodžių nesutarimų. Kūrinys atliekamas keturiomis kalbomis: vokiečių, anglų, rusų ir ukrainiečių. Eurovizijos finale „Dancing Lasha Tumbai“ užėmė antrą vietą.